**Алтыбаев Қалибек** (1943), журналист, сөзжұмбақшы.

Еңбекжолы
---------

Алтыбаев Қалибек Қизатұлы 1943 жылы 23 сәуірде Зайсан ауданы, Сталин колхозына қарасты Сайқан қыстағында дүниеге келген. Бастауыш білімді «Обалы», «»Ворошилов мектептерінен, орта білімді Дайыр мектебінен сырттай алған.

1976 жылы КОКП Орталық Комитеті жанындағы жоғарғы партия мектебін сырттай бітірген. 1957-1963 жылдары Абай, Кендірлік, Зайсан совхоздарында шопан болып жұмыс істеген. 1963-1966 жылдары Совет Армиясы қатарында әскери борышын өткізген.

1967-2003 жылдары комсомол, кәсіподақ,кеңес органдарында, аудандық дайындау мекемесінің директоры, аудан әкімшілігінің бөлім меңгерушісі, шаруа қожалығының төрағасы қызметтерін атқарған.

Қызметтері
----------

Қалибек Алтыбаев – қазақтың танымал сөзжұмбақшысы. Қазақ­стан Журналистер одағының мүшесі, Зайсан ауданының құрметті азаматы. «Сан сұраққа саяхат» (1993), «Зайсан өрнектері» (2000), «Абайдың алып айдынынан» (2001), «Шырағың мәңгі сөнбейді» (2003), «Сынаптай сырғыған жылдарым» (2003), «Атамекен Зайсан» (2006), «Үш­ кемелдің шалқарынан» (2011), т.б. кітаптардың авторы. Бұл кітаптарының басым бөлігі сөзжұмбақтардан тұрады. Анау-мынау емес, ұлы Абай, Шәкәрім, Әуезовтің алып айдынын арқау еткен сөзжұмбақтар дүниесі.

Ұлы Абай, Шәкәрімнің, Мұхтардың ізі қалған Семейдің зиялы жұртымен бертінде жақын араласты. Семейдегі республикалық Абай қорының президенті Балтабек Ерсәлімов, Абай қорық-мұражайының бұрынғы директоры Төкен Ибрагимов, өскемендік танымал ұстаз Қанипа Бітібаеваның ой-пікірлерінің, кеңес-пайымдарының пайдасы үлкен болды.
Ал енді осы айтылғандарға қарап, Қалибек ағаны өмір бойы жазу-сызумен, сөзжұмбақпен айналысқан жан екен деп ойлап қаларсыз. Мүлдем олай емес. Ол өмір бойы аудан өмірінің ыстығы мен суығына тонып, шаруашылықтарда қызмет етіп келді. Жастық шақта біраз уақыт мал да бақты. Аудандық газетте мақала, өлеңдердері бұрқырап шығып жатты. Оқуды сырттай оқыды. Содан Кеңес Армиясы қатарына шақырылды. Әскерден оралған соң «Кендірлік» кеңшары комсомол ұйымының хатшылығына бекітілді. 1970 жылы «Қаратал» кеңшарына жұмысшы комитетінің бастығы, 1973 жылы Благодарнен ауылдық кеңсесінің төрағасы болып сайланды. Алматының жоғарғы партия мектебін сырттай оқып бітірді. 1987 жылы аудандық дайындау кеңсесіне директор болып келді. 1990 жылдардың басында Семей полигоны жөніндегі арнайы комисссияның төрағасы болды.

Қалибек Қизатұлы Қазақстан Журналистер Одағының мүшесі, Зайсан ауданының Құрметті азаматы.

Еңбектері
---------

**Алтыбаев Қалибек, шығармалары:**

Алтыбаев, Қалибек. Тегін білу - тектіліктің тірегі [Мәтін] / Қ. Алтыбаев. - Семей : Талант, 2009. - 300 б.

Алтыбаев Қ. Атамекен Зайсан [Мәтін] / Алтыбаев Қ. - Өскемен : Реклама-Дайджест, 2006. - 505 б.

Алтыбаев Қ. Сан сұраққа саяхат [Мәтін] : Сөзжұмбақтар / Алтыбаев Қ. - Алматы : Өнер, 1993. - 64 б.

Алтыбаев Қ. Зайсан өрнектері [Мәтін] : Сөзжұмбақтар: Т. 1. Т.1, 2000

Алтын қалам [Мәтін]. - Алматы : Өнер, 2010. - 240 б.

Алтыбаев, Қалибек. Абайды оқы, ойлан, тап [Электрондық ресурс] : [Автoрдың еңбегі тек Абай шығармалары бойынша құрастырылған сөзжұмбақтардан тұрады.] / Қ. Алтыбаев. - Семей : Интеллект, 2012. - 232 б. с.

Алтыбаев, Қалибек. Ұстаз-елдің тірегі, мектептің жүрегі [Электрондық ресурс] : [Зайсан ауданындағы оқу-ағарту саласының алыс - жақын тарихы, бүгінгі тыныс-тіршілігі мен жетістіктері сөз болады.] / Қ. Алтыбаев. - Өскемен : Рекламный дайджест, 2011. - 404 б. с.

Алтыбаев, Қалибек. Үш кемелдің шалқарынан [Электрондық ресурс] : [Абай, Шәкәрім, Мұхтардың бай мұралары бойынша жасалған сөзжұмбақтар.] / Қ. Алтыбаев. - Семей : [б. ж.], 2011. - 274 б. с.

Байбатыров Ғ. Алып Айдыннан сусындап [Мәтін] : [Зайсандық Қалибек Алтыбайдың "Абайдың алып айдынынан" атты кітабы баспадан шықты. Осы кітап туралы пікір] / Байбатыров Ғ. // Дидар. - 2001. - 30 маусым.- Б.4

Байбатыров Ғ. Шежіре кеуде - сырсандық [Мәтін] / Байбатыров Ғ. // Дидар. - 2003. - 22сәуір.- Б.4

Дәріқұлов Н. Шырағың мәңгі сөнбейді [Мәтін] : Зайсан ауданының құрылғанына 75 жыл толу құрметіне арналады / Дәріқұлов Н. Алтыбаев Қ. - Өскемен : Реклама-Дайджест, 2003. - 200 б.

Дереккөздер
-----------

1. Шығыс Қазақстан облысы мәдениеті кітабы, АТАМҰРА